Codognè 31/12/2010 codognexi Codognè el xe on comune de 5 386 abitanti inte ła provincia de Treviso. In tel teritorio comunàl de Codogné le é presenti le seguenti viłe: Viła Toderini De Gajardis Ferracini Jelmoni Ton Bonicelli, la se trova a pochi pas dal municipio, in tel cuor del comùn. La se podarìa consideràr la viła pì importante in tel comùn. L'è stada costruida dal architeto padoàn Gerolamo Frigimelica Roberti, soto volontà de ła stexa fameja Toderini de Gajardis. L'è famosa par aver ospità Ugo Foscolo, do che el ga scrit de łe poesie. Al dì de incuò sta viła l'è residenza privada, cuindi abitàbiłe e in bon stato, oltre che ofrìr anca servizi de agro-turismo e ospitar cełebrazioni o concerti in ambito comunał . Viła Paoletti, la se trova in teła fraziòn de Cimetta. , la se trova in teła fraziòn de Roverbas. La se ha distinto in tel passà soto el punto de vista de ła agricoltura, e ancorà incuò, viste le bone condizioni del edificio, l'è sede de atività aziendali agricole. Sicuramente la ze in senso architetonico la strutura pì interesante in teła fraziòn de Roverbas. Viła Travaini Vendrame, la se trova in comùn come la Toderini, parò pì lontana dal zentro, e pì vizìn a Borgo Chiesa. La viła l'é stada costruida in teła seconda metà del XVIII secoło par vołer de ła fameja Travaini, come nòbil residenzia de campagna. Dal XX secoło, la viła l'ha scumizià a exer inutilizada e abandonada, e incuò, sicome la se ga pesantemente deteriorà col temp, no la ze abitabile.